《云间阁留题壁间》
宋代·张垓

清江一曲抱村流，古柏千茎绕径幽。
天畔峰峦俱秀峙，壁间珠玉烂凝眸。
遥观细菊重岩下，共作携壶九口游。
回首家山白云外，遽兴归思漫悠悠。

作者简介：张垓，字伯广，鄱阳（今江西鄱阳）人。师事叶适（《宋元学案》卷五五）。以荫入仕。叶适帅建康，辟入幕，后为湖广总领淮东转运司干办。事见《敬乡录》卷七，《金华贤达传》卷一二有传。